**RASEINIŲ R. VIDUKLĖS SIMONO STANEVIČIAUS GIMNAZIJOS**

 **TĖVŲ KOMITETO VEIKLOS NUOSTATAI**

**I. BENDROSIOS NUOSTATOS**

1. Viduklės Simono Stanevičiaus gimnazijos tėvų komitetas (toliau – tėvų komitetas) – tai nuolat veikianti mokinių tėvų bendruomenės savivaldos institucija, jungianti mokinių tėvus (globėjus, rūpintojus) svarbiausiems gimnazijos veiklos organizaciniams, ugdymo, finansiniams, ūkiniams klausimams spręsti.

2. Tėvų komitetas savo veiklą grindžia Lietuvos Respublikos Švietimo įstatymu, gimnazijos ir šiais nuostatais, strateginiu gimnazijos veiklos planu, metiniu veiklos planu, kitais teisės aktais.

**II. TĖVŲ KOMITETO RINKIMŲ TVARKA IR SUDĖTIS**

3. Atstovai į tėvų komitetą siūlomi klasių tėvų susirinkimų metu.

4. Tėvų komitetą sudaro po vieną tėvų atstovą iš kiekvienos klasės.

5. Tėvų komitetas renkamas mokslo metų pradžioje vieneriems metams.

6. Pirmajame tėvų komiteto posėdyje renkamas pirmininkas, pavaduotojas ir sekretorius.

**IV. VADOVAVIMAS TĖVŲ KOMITETUI**

7. Tėvų komitetui vadovauja pirmininkas. Pirmininkas organizuoja tėvų komiteto veiklą, šaukia posėdžius ir jiems pirmininkauja. Kai pirmininko nėra, jo pareigas laikinai vykdo pavaduotojas.

8. Tėvų komiteto pirmininkas informuoja gimnazijos mokinių tėvus apie komiteto veiklą visuotiniame tėvų susirinkime vieną kartą per mokslo metus.

9. Posėdžių protokolus rašo sekretorius, jei jis posėdyje nedalyvauja – vienas iš tėvų komiteto narių.

10. Posėdžiai šaukiami ne rečiau kaip 1 kartą per pusmetį. Reikalui esant gali būti sušauktas neeilinis posėdis.

11. Posėdis yra teisėtas, jei jame dalyvauja 2/3 visų komiteto narių. Nutarimai priimami dalyvaujančių narių balsų dauguma.

12. Jei balsuojant balsai pasidalija po lygiai, sprendimą lemia posėdžio pirmininko balsas.

**III. TĖVŲ KOMITETO FUNKCIJOS**

13. Telkti tėvus gimnazijos veiklos efektyvinimui, inicijuoti šeimos ir gimnazijos bendravimą ir bendradarbiavimą.

14. Padėti organizuoti neformalųjį švietimą, nepamokinę veiklą.

15. Padėti spręsti mokinių sveikatingumo, maitinimo, darbo saugos ir higienos, mokinių pamokų lankymo, drausmės pažeidimo problemas.

16. Talkinti organizuojant mokinių tėvų susirinkimus, tėvų švietimą, tradicinius renginius, sportinę ir kitą bendruomeninę veiklą.

17. Padėti gimnazijos administracijai spręsti ūkinius bei finansinius klausimus.

18. Bendradarbiaujant su gimnazijos taryba, svarstyti gimnazijos veiklos bei aprūpinimo klausimus.

19. Svarstyti kitus teisės aktuose numatytus klausimus.

**IV. KOMITETO NARIŲ TEISĖS**

20. Gauti informaciją iš gimnazijos direktoriaus apie ugdymo proceso aprūpinimą, sąlygų gerinimo perspektyvas.

21. Gauti informaciją iš gimnazijos vadovų apie mokinių sveikatą ir maitinimą, teikti siūlymus.

22. Gauti informaciją iš gimnazijos direktoriaus apie ugdymo proceso aprūpinimą, sąlygų gerinimo perspektyvas.

23. Nemokamai naudotis gimnazijos patalpomis vykdant savo veiklą.

24. Teikti informaciją gimnazijos direktoriui apie tėvų keliamas ugdymo, mokinių elgesio, gimnazijos kultūros, aprūpinimo ir kt. problemas, teikti siūlymus joms išspręsti.

**V. TĖVŲ KOMITETO PAREIGOS**

25. Išklausyti klasių mokinių tėvų informaciją apie mokinių ugdymo, laisvalaikio, pagalbos mokiniui ir ugdymo proceso aprūpinimo problemas.

26. Dalyvauti gimnazijos tradiciniuose renginiuose, padėti juos organizuoti.

27. Inicijuoti įvairių formų paramą gimnazijos veiklai organizuoti.

28. Teikti siūlymus rengiant gimnazijos veiklos planus.

**IV. BAIGIAMOSIOS NUOSTATOS**

29. Tėvų komiteto nuostatai gali būti keičiami komiteto iniciatyva. Nuostatų pakeitimus ar naujus nuostatus tvirtina gimnazijos direktorius.

30. Tėvų komiteto atsistatydinimo atveju, renkamas naujas komitetas vadovaujantis šiuose nuostatuose nustatyta rinkimų tvarka.

31. Tėvų komitetas organizuodamas veiklą laikosi konstruktyvumo, bendravimo etiketo, lojalumo gimnazijai, pagarbaus bendradarbiavimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_